stanford-oval/wikipedia huggingface dataset:
ניסאן Z
מפרט טכני

היא כוללת מנוע בנזין V6 צילינדרים בנפח 3.0 ליטר טווין טורבו המספק 405 כ"ס ומומנט מרבי של 48.4 קג"מ. היא משווקת לבחירה בין תיבת הילוכים ידנית בעלת שישה הילוכים או תיבת הילוכים אוטומטית בעלת תשעה הילוכים. את נתון התאוצה והמהירות ניסאן אינה חושפת בינתיים.
הערות שוליים

↑  cartube, ניסאן Z החדשה 2022 נחשפת - עם מנוע V6 טווין טורבו - cartube, באתר www.cartube.co.il
↑  Nissan Z, la sportiva da 405 CV che non arriverà in Europa, Motor1.com (באיטלקית)
↑  Nissan Officially Confirms New Z Car Is Being Developed, Motor1.com (באנגלית)
↑  NISSAN NEXT: From A to Z, נבדק ב-2021-08-18
↑  cartube, ניסאן Z פרוטו - הצצה לדגם Z הבא של ניסאן - cartube, באתר www.cartube.co.il
ניסאן 300C

| --- | --- |

Nissan 300C, שנת 1987
 מאפיינים כלליים
 יצרן:  ניסאן
 שנות ייצור:  1984–1987
 הרכבה:  יפן יפן
 סיווג:  מכונית סלון
 פלטפורמה:  Nissan Y30
 אורך:  4,785 מ"מ (דגם סלון)  4,740 מ"מ (דגם סטיישן)
 רוחב:  1,704 מ"מ (דגם סלון)  1,689 מ"מ (דגם סטיישן)
 גובה:  1,455 מ"מ (דגם סלון)  1,491 מ"מ (דגם סטיישן)
 משקל:  1,415 ק"ג, ריק (דגם 4 דלתות סלון, מנוע 2,960 סמ"ק המפיק 155 כ"ס)
 בסיס גלגלים:  2,730 מ"מ (דגם סלון)
 מפרט טכני
 מנוע:  V6 צילינדרים, 12 שסתומים, 2,960 סמ"ק המפיק 146 כ"ס ב-4,800 סל"ד  V6 צילינדרים, 12 שסתומים, 2,960 סמ"ק המפיק 155 כ"ס ב-5,200 סל"ד
 הילוכים:  תמסורת ידנית – 5 מהירויות  תמסורת אוטומטית – 4 מהירויות
 מהירות מרבית:  183 קמ"ש (דגם 4 דלתות סלון, מנוע 2,960 סמ"ק המפיק 155 כ"ס)
ניסאן 300C (באנגלית: Nissan 300C) היא מכונית סלון, אשר יוצרה על ידי יצרנית הרכב היפנית ניסאן בין השנים 1984–1987 ביפן.
נתונים

תצורות: מכונית סלון (4 דלתות), מכונית סטיישן (5 דלתות).
5 נוסעים (7 נוסעים בדגם סטיישן).
מנוע בנזין קדמי: V6 צילינדרים, 3.0 ליטר, תוצרת "ניסאן" סדרה "Nissan VG engine" (אנ') סוג מנוע "VG30S".
פלטפורמה: "Nissan Y30".
תאוצה בין 0–100 היא 10.2 שניות (דגם 4 דלתות סלון, מנוע 2,960 סמ"ק המפיק 155 כ"ס).
גלריה

"ניסאן 300C"
"ניסאן 300C", שנת 1985
"ניסאן 300C" - סטיישן
"ניסאן 300C" - סטיישן
"ניסאן 300C" - סטיישן
"ניסאן 300C" - סטיישן
ראו גם

ניסאן
הערות שוליים

↑  "ניסאן 300C" דגם סלון, שנת 1985 automobile-catalog.com/car/1985
↑  "ניסאן 300C" topworldauto.com/cars/nissan/nissan-300c
משפט מקלייבל

משפט מקלייבל הוא משפט דיבה (Libel באנגלית), שנערך בבריטניה, בו תבעה מקדונלד'ס את הלן סטיל ודייב מוריס, שנהגו לחלק עלונים ובהם האשמות נגד החברה. הדיון במשפט התנהל על פני 314 ימי דיונים מיוני 1994 עד סוף שנת 1996, דבר שהפך אותו למשפט הארוך ביותר בהיסטוריה הבריטית.
ביוני 2013 התגלה כי מי שכתב את העלון היה שוטר סמוי.
פעילות לונדון גרינפיס

החל מ-1986 חילקה קבוצת פעילות סביבתנית קטנה, "לונדון גרינפיס" (שאינה קשורה לארגון העולמי גרינפיס), עלון בשם מה רע במקדונלד'ס: כל מה שהם לא רוצים שתדע. העלון טען כי מקדונלד'ס:
מרעיבה אנשים בעולם השלישי,
תורמת לכריתת יערות הגשם,
משקרת כשהיא טוענת שהיא משתמשת בנייר ממוחזר,
מזונה המוצג כבריאותי תורם למעשה לעלייה בהתקפי לב, סרטן ומחלות אחרות,
גורמת להרעלות מזון,
מעסיקה עובדים בשכר נמוך במכוון ומפטרת עובדים השואפים להתאגד,
מפרסמת באופן הדוחף ילדים להציק להוריהם לקנות במסעדות הרשת,
ואחראית לגידול חיות בתנאים קשים.
תביעת הדיבה

בשנת 1990 התרתה מקדונלד'ס בחמישה פעילים של לונדון גרינפיס שהחוברת שהם מחלקים מכילה חומר שקרי ומשמיץ נגד החברה וכי אם לא יתנצלו החברה תגיש נגדם תביעת דיבה. שלושה מהפעילים התנצלו, אולם סטיל ומוריס סירבו להתנצל. הם אספו 40,000 לירות שטרלינג מהציבור לצורך ניהול המשפט. בנוסף, הם פנו בשנת 1991 לבית הדין האירופי לזכויות אדם בדרישה להורות לממשלת בריטניה לסייע להם במאבקם המשפטי אולם בית הדין קבע שהם אינם יכולים להחשב כמי שנמנע ממנו הגנה משפטית. במהלך המשפט העלו סטיל ומוריס טענות רבות כנגד חברת מקדונלד'ס וביקשו לבסס שהטענות בחוברת היו אמת. את מקדונלד'ס ייצג העורך דין הבריטי ריצ'רד רמפטון.
בפסק הדין שניתן ביוני 1997 בית המשפט קבע שחלק מהטענות בעלון, בהן שמקדונלד'ס אחראית לרעב בעולם השלישי, השתמשה ברעלים כדי להשמיד יערות במרכז אמריקה ושמוצריה רעילים ומסרטנים שקריות ומהוות הוצאת דיבה, ועל כן נפסקו 60,000 לירות שטרלינג פיצויים למקדונלד'ס. עם זאת, בית המשפט קבע שחלק מהטענות בעלון, כמו הטענות שהחברה מנצלת ילדים בפרסומות, טוענת לערך תזונתי שאין באוכל שהיא מוכרת, משלמת לעובדיה שכר נמוך, מפרסמת באופן הדוחף ילדים לבקש מהוריהם לקנות במסעדות הרשת, ואחראית לגידול חיות למאכל בתנאים קשים הוכחו כנכונות.
סטיל ומוריס הגישו ערעור שנדחה בתחילת 1999, אולם סכום הפיצויים הופחת ל-40 אלף לירות שטרלינג לאחר שנקבע שהטענות שלקוח קבוע של מקדונלד'ס הוא בעל סבירות גבוהה יותר לבעיות לב ושתנאי העבודה של עובדי החברה הם אינם טובים ושכרם נמוך. למרות הניצחון במשפט, המשפט היה למבוכה לחברה, והחברה הצהירה שלא תפעל לגבות את הפיצויים המגיעים לה.
ביולי 2000 הגיעו סטיל ומוריס להסדר עם הסקוטלנד יארד על פיצוי של 10,000 לירות שטרלינג לאחר שהתברר שמידע עליהם הודלף ממחשבי המשטרה למקדונלד'ס. לאחר מספר שנים, בית הדין האירופי לזכויות אדם הכריז כי היבטים שונים של המשפט היו הפרה של האמנה האירופית לזכויות אדם, בגלל שממשלת בריטניה לא העמידה בידי מוריס וסטיל את האמצעים הדרושים לצורך מאבק משפטי הוגן.
בשנת 2005 נעשה סרט מקיף על תהליך המשפט ועל הכרעת בית המשפט האירופאי לזכויות אדם.
הערות שוליים

1 2  McLibel: Longest case in English history, 15 February, 2005, BBC
↑  Activists win victory in McDonald's libel suit, Associated Press, April 1, 1999
↑  McLibel pair get police payout, July 5, 2000, BBC
נהר טוב

| --- | --- |

בית הכנסת הנטוש של נהר טוב
 מדינה:  אוקראינה אוקראינה
 מחוז:  מחוז מיקולאייב מחוז מיקולאייב
 שטח:  6.4817 קמ"ר
 גובה:  18 מטרים
 אוכלוסייה:  ‏
  ‑ ביישוב העירוני:  7,100 (2024)
 קואורדינטות:  47°18′41″N 32°50′52″E﻿ / ﻿47.311388888889°N 32.847777777778°E﻿ / 47.311388888889; 32.847777777778 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםנהר טוב(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםנהר טוב(למפת מחוז מיקולאייב רגילה) מיקולאייב פרבומייסק ווזנסנסק יוז'נואוקראינסק נובי בוה אוצ'קיב נובה אודסה קירובוגרד דנ. חרסון אודסהנהר טוב(למפת מחוז מיקולאייב מוגדלת) מיקולאייב פרבומייסק ווזנסנסק יוז'נואוקראינסק נובי בוה אוצ'קיב נובה אודסה קירובוגרד דנ. חרסון אודסהנהר טוב  he tabBackground:;tabBorder:#aaa;defaultTab:0;
נהר טוב (יידיש: נהרטב, נגרטב. כיום: ברזניגובטה, אוקראינית, Березнегувате) הייתה מושבה חקלאית בפלך חרסון (מחוז מיקולאייב כיום), חלק מיהדות פלך חרסון. עד לשואת יהודי אוקראינה נהר טוב היה שטעטל יהודי. מספר שנים לאחר המלחמה והשמדת הקהילה היהודית, התמזג נהר טוב עם הכפר האוקראיני הסמוך ברזניגובטה ולמעשה חדל מלהתקיים כיישוב.
משרד המשפטים והגנת הצרכן (גרמניה)

| --- | --- |
סמליל משרד המשפטים והגנת הצרכן

בניין מטה משרד המשפטים והגנת הצרכן בברלין
 מידע כללי
 מדינה:  גרמניה 
 תחום שיפוט:  גרמניה 
 סוכנות בת:  Federal Administrative Court 
 תאריך הקמה:  1877 
 מטה מרכזי:  ברלין 
 עובדים:  923 (נכון ל־ספטמבר 2020) 
 www.bmj.de
 
משרד המשפטים והגנת הצרכן (בגרמנית: Das Bundesministerium der Justiz und für Verbraucherschutz, בקיצור BMJV) הוא משרד פדרלי בגרמניה. בגרמניה מדינות בודדות אחראיות באופן מלא על מערכת המשפט שבהן. משרד המשפטים עוסק במשפט חוקתי, וכן מנתח גם את החוקיות והחוקתיות של חוקים שהוכנו על ידי המשרדים האחרים. בנוסף על כך, המשרד אמון על רישום הפטנטים במדינה. המטה הראשי של המשרד ממוקם בברלין. במשרד עובדים כ-800 איש, ותקציבו בשנת 2020 היה 919 מיליון אירו.
ה-BMJV נוסד ב-1 בינואר 1877 כמשרד המשפטים הקיסרי ("Reichsjustizamt"). לאחר שגרמניה הפכה לרפובליקה בשנת 1919, המשרד הפך לפדרלי. המשרד קיבל את שמו הנוכחי בשנת 2010.
הערות שוליים

↑  "BGBL/de". אורכב מ-המקור ב-2013-07-18. נבדק ב-2011-05-30.
| --- | --- |
בקרת זהויות :  NLI: 987007587643205171  BnF: cb120795295 (data)  GND: 1045950459  ISNI: 0000 0001 1422 373X  LCCN: n92064427  SUDOC: 029098971  VIAF: 167137462   WorldCat (עם VIAF): 167137462
משרד המשפטים (צרפת)

| --- | --- |


 מידע כללי
 מדינה:  צרפת 
 תחום שיפוט:  צרפת 
 סוכנות אם:  ממשלת צרפת 
 סוכנות בת:  Direction des affaires criminelles et des grâces 
 תאריך הקמה:  1790 
 מטה מרכזי:  Hôtel de Bourvallais 
 עובדים:  90,970 full-time equivalent (נכון ל־2022) 
 תקציב:  10,741,447,680 אירו (נכון ל־2022) 
 www.justice.gouv.fr
 
משרד המשפטים (בצרפתית: Ministère de la Justice) הוא משרד של ממשלת צרפת, המכונה בצרפתית גם "la Chancellerie". בראש המשרד עומד שר המשפטים, המכונה גם כ"שומר החותמות". מטה המשרד ממוקם ברובע הראשון של פריז. בשנת 2016 הועסקו במשרד כ-81,000 איש, ותקציבו היה כ-7.3 מיליון אירו.
ארגון

שר המשפטים: שר המשפטים הנוכחי הוא אריק דופונד-מורטי מאז יולי 2020.
מנהלת שירותי השיפוט (המכונה DSJ) אחראי על בתי המשפט האזרחיים. ה-DSJ מנסח טקסטים משפטיים ומספק את חוות דעתו על חוקים הנוסחים ותקנות הנוגעות לבתי המשפט.
המנהל לענייני אזרחים וחותמות (DACS)
מנהלת העניינים הפליליים והחנינות (DACG) מפעיל את סמכויות משרד המשפטים בפלילים
מנהלת מינהל בתי הסוהר (DAP) עוסק בכליאה במדינה.
המנהל להגנת הנוער השיפוטי (DPJJ) עוסק בעניינים המשפטיים הקשורים לנוער.
הפיקוח הכללי של שירותי המשפט (IGSJ) ממונה על פיקוח שאר המחלקות במשרד.
המזכירות הכללית מסייע לשר המשפטים בהנהלת המשרד ומעניק תמיכה כללית לשאר מחלקות המשרד.
הסוכנות הצרפתית למאבק בשחיתות, הוקם בשנת 2016
משרד המשפטים של אזרבייג'ן

| --- | --- |

 מידע כללי
 מדינה:  אזרבייג'ן 
 תחום שיפוט:  אזרבייג'ן 
 תאריך הקמה:  28 במאי 1991 
 מטה מרכזי:  באקו 
 www.justice.gov.az
 
משרד המשפטים של אזרבייג'ן (באזרית: Azərbaycan Respublikasının Ədliyyə Nazirliyi) הוא סוכנות ממשלתית באזרבייג'ן המופקדת מערכת המשפט, התביעה הציבורית והרפורמות בחוק הציבורי.
היסטוריה

משרד המשפטים היה אחד המשרדים הראשונים של הרפובליקה הדמוקרטית של אזרבייג'ן. הוא הוקם ב-28 במאי 1918, יום הכרזת העצמאות של אזרבייג'ן. לאחר כיבוש הרפובליקה הדמוקרטית של אזרבייג'ן על ידי הארמייה ה-11 של רוסיה הסובייטית במאי 1920 בוטל משרד המשפטים.
בשנת 1933 הוקם מחדש משרד משפטים, והוא היה אחראי על ניסוח הצעות חוק, פרשנות חוקים, הכשרת שופטים ועורכי דין, מתן סיוע משפטי לאוכלוסייה, ניהול מערכת בתי הסוהר וכדומה.
בשנת 1959 בוטל שוב משרד המשפטים, וניהול כל פעולות הרשות הועברה לבית המשפט העליון.
משרד המשפטים של אזרבייג'ן הוקם שוב ב-27 באוקטובר 1970, כאשר היידר אלייב עלה לשלטון.
בצו נשיאותי מיום 11.11.2000, הוכרז יום אישורה של תקנת משרד המשפטים.
"חוק משרד המשפטים" החדש אושר בצו הנשיאותי מ-18 באפריל 2006 במטרה לחדש את הבסיס המשפטי של המשרד ולהתאים אותו לסטנדרטים בינלאומיים.
נהר הפנינה

| --- | --- |

נהר הפנינה בגואנגג'ואו
 מידע כללי
 אורך:  2,400 ק"מ
 ספיקה ממוצעת:  9,500 מ"ק לשנייה
 אגן ניקוז:  453,700 קמ"ר
 מוצא:  מספר מקורות ליובלים השונים
 יובלים:  נהר שי, Dong River, Liuxihe River 
 שפך:  ים סין הדרומי
 מדינות באגן הניקוז:  סין, וייטנאם
 אגן הניקוז של נהר הפנינה
 
מפת הדלתה של נהר הפנינה
נהר הפנינה (珠江 בפיניין Zhū Jiāng), הוא הנהר השלישי באורכו בסין אחרי היאנגצה והנהר הצהוב. אורכו כ-2,400 ק"מ, והוא השני בסין מבחינת רוחבו. הנהר ממוקם בדרום המדינה, והוא נשפך אל ים סין הדרומי בין הונג קונג למקאו, כשהוא חוצה בדרכו את גואנגג'ואו ושנג'ן.
יובלים

בֵּיי
דונְג
בֵּיילִינְגְשְׁווֵי
לִי
שִׂינְפֶנְג
צְ'יוֹשְׂיָאנְג
גונְגְגְ'וָאנְגְשְׁווֵי
שִׂיגְ'ה
שְׁה-מָאחֶה
שִׂי
יוּ'
יוּנְג
דְזְווֹ
יוּאוּ
שׂוּ'ן
צְ'יָאנְג
לְיוֹ
ז'ונְג
חונְגְשְׁווֵי
בֵּייפָּאן
נָאנְפָּאן
בָּה
גְווֵי
לִי
גלריה

נהר השי, אחד מהיובלים של נהר הפנינה
נהר הפנינה בלילה, גואנגג'ואו
גשר נהר הפנינה בחוּמֶן
נינג'אטו

נינג'אטו ישרה בסגנון הוליוודי
הנינג'אטוֹ (יפנית: 忍者刀; ידועה גם כנינג'ה קֶן או שינוֹבי גאטאנָה) הוא שמה הפופולרי של חרב בדיונית המיוחסת לנינג'ות בתרבות הפופולרית. הנינג'אטו מוצגת לרוב כחרב ישרה בעלת להב עם שפה אחת ושמורה מרובעת, אך אין שום ראיות היסטוריות לשימוש בחרב בעלת מאפיינים אלו ביפן הפאודלית על ידי שום קבוצת לוחמים. חרבות אחרות בעלות מאפיינים לא סטנדרטים במטרה להטעות אכן התקיימו ביפן הפאודלית. ניתן ליחס את הפופולריות שלה לארגוני הנין-ג'וטסו, ולסוקה מאסאקי האצומי.
לפי מאסאקי האצומי, הסוֹקֶה (ראש ארגון או שיטה) של ארגון בוג'ינקאן, חרבות אלו השתנו בצורה ובגודל. לרוב הן היו קצרות בהרבה מהקטאנה הקלאסית שבה השתמשו הסמוראים של יפן הפאודלית. הנינג'אטו היא חרב ישרה, אך רק ביחס לרוב חרבות התקופה, שהיו מעוקלות הרבה יותר, ולחרב הנינג'אטו עדיין יש עיקול מסוים. בנוסף, לפני תקופת מייג'י היו תקנות מחמירות בנוגע לצורת הניצב של החרב. לפי תקנות אלו, אסור היה לצובה (מגן היד בניצב) של חרב להיות בעל צורה מרובעת. אף על פי שהנינג'ות פעלו לרוב מחוץ למסגרת החוק, אין סיבה להאמין שהם השתמשו בצובה מרובעת מכיוון שמעשה זה ימשוך אליהם תשומת לב ויחשוף את זהותם.
ארגון בוג'ין קאן מכיל כרגע רק בית ספר אחד שעדיין מתאמן בנינג'אטו, הנקרא טוֹגָקוּרֶה ריוּ. החרב בה הם משתמשים היא הפופולרית ביותר, חרב באורך ואקיזאשי המותאמת בתוך קוֹשירֶה (מידות) של קטאנה.
אף כי החרב הישרה ובעלת הניצב המרובע לא הייתה בשימוש הנינג'ות ביפן הפאודלית, היא זכתה לפופולריות עצומה בהוליווד ומוצגת בסרטי הקולנוע כחרב העיקרית שבה משתמשים הנינג'ות. ברוב הגרסאות של צבי הנינג'ה, הצב לאונרדו חמוש בזוג חרבות נינג'אטו ישרות, ורק במיעוטן בחרבות קטאנה מעוקלות.
סבא מתכווץ

| --- | --- |
 סוגה:  סדת טלוויזיה לילדים
 שחקנים:  ג'יימס בולאם 
 מדבבים בעברית:  צביקה שוורצברג, נועם טל, עומר שטיינברג, דולב סלע, איה יגול, יפעת זנדני צפריר, דדי זהר, ספיר דרמון, עמי מנדלמן, צביקה פורמן, נורית בנאי קורן, דייוויד לרנר, ענת סלונים, קובי ליקורמן, ברק ברויטמן, אורנה כץ, דן שצברג, אייל ליטוין, אייל לייבין, יונתן מנדלמן, לורה שופוב, ליאנה עיון, נועם אדן
 ארץ מקור:  הממלכה המאוחדת 
 מספר עונות:  5
 מספר פרקים:  120
 הפקה
 אורך פרק:  12 דקות
 שידור
 רשת שידור:  CBeebies
 רשת שידור בישראל:  ערוץ הופ!
 תקופת שידור מקורית:  10 בפברואר 2009 – 21 באוקטובר 2014
 תקופת שידור בישראל:  2012 – 2015
 קישורים חיצוניים
 אתר רשמי
 דף התוכנית ב-IMDb
 
סבא מתכווץ (באנגלית: Grandpa in My Pocket) היא סדרת טלוויזיה בריטית לילדים. הסדרה שודרה לראשונה ב-10 בפברואר 2009 ב-CBeebies. בישראל הסדרה שודרה לראשונה בשנת 2012 בערוץ הופ!. הסדרה היא בת 5 עונות ו-120 פרקים באורך 15 דקות כל אחד.
עלילה

העלילה עוסקת בסבא של לירון המתכווץ, הנעזר בכובע פלאים, ועוזר למשפחה בלי ידיעתם (חוץ מנכדו לירון), בפתרון בעיות שונות.
דמויות ומדבבים

במאי הדיבוב בעברית היו עמי מנדלמן (בין השנים 2012–2013) וחיים אדן (בין השנים 2013–2015), ומפיקת הדיבוב הייתה יעל אללוף.
| שם הדמות | שם המדבב/ת בעברית |
| --- | --- |
סבא: צביקה שוורצברג
לירון (2012): נועם טל
לירון (2012–2015): עומר שטיינברג
דור (2015): דולב סלע
טליה (2015): איה יגול
אמא: יפעת זנדני צפריר
אבא: דדי זהר
דניאלה: ספיר דרמון
מר. אופס / דמויות שונות: עמי מנדלמן
מר גאון / דוד אופניים: צביקה פורמן
דודה אריאלה: נורית בנאי קורן
אור / טל / דמויות שונות (2012–2013): דייוויד לרנר
בולי (2012): ענת סלונים
אריק (2012–2013): קובי ליקורמן
רוי / אור: ברק ברויטמן
גברת חיוכי / דמויות שונות: אורנה כץ
רון (2015): דן שצברג
דמויות שונות: אייל ליטוין
דמויות שונות (2015): אייל לייבין
דמויות שונות (2012): יונתן מנדלמן
דמויות שונות (2012–2013): לורה שופוב
דמויות שונות (2012): ליאנה עיון
דמויות שונות (2013–2015): נועם אדן
סקירת הסדרה

| עונה | עונה | פרקים | פרקים | שודרה לראשונה (בריטניה)> הפרק הראשון | שודרה לראשונה (בריטניה)> הפרק האחרון |
| --- | --- | --- | --- | --- | --- |
|  | 1 | 26 | 26 | 10 בפברואר 2009 | 17 במרץ 2009 |
|  | 2 | 26 | 26 | 15 בפברואר 2010 | 20 במרץ 2010 |
|  | 3 | 14 | 14 | 15 בדצמבר 2010 | 2 במרץ 2011 |
|  | 4 | 26 | 26 | 27 בינואר 2014 | 5 במאי 2014 |
|  | 5 | 26 | 26 | 6 במאי 2014 | 20 באוקטובר 2014 |
משפט נאש

משפט נאש הוא משפט בתחום תורת המשחקים. המשפט מבטיח, שבכל משחק מרובה משתתפים, קיים שיווי משקל נאש, אם מרשים שימוש בתכסיסים מעורבים (אסטרטגיות מעורבות).
לצירוף של כמה תכסיסים, נקרא שיווי משקל נאש, אם מתקיימת בו התכונה הבאה: אף אחד מהשחקנים לא ירוויח יותר אם ישנה את דעתו ויבחר בתכסיס אחר (בעוד האחרים אינם משנים את דעתם).
המשפט הוכח על ידי ג'ון פורבס נאש, שפרסם את ההוכחה, יחד עם תוצאות אחרות בנוגע לאסטרטגיות אופטימליות במשחקים מרובי שחקנים, בסדרה של ארבעה מאמרים בין השנים 1950–1953.
דוגמה לשיווי משקל באסטרטגיות מעורבות

נסתכל על המשחק הבא - משחק מלחמת המינים, משחק זה מתאר סיטואציה בה זוג נשוי, דן ודנה, הולכים לבלות. דן מעדיף ללכת למשחק כדורגל, דנה מעדיפה ללכת לאופרה. שניהם מעדיפים ללכת לאותו מקום מאשר ללכת למקומות שונים. הסיטואציה נתונה באופן הבא:
| 0 | 1 | 2 | 3 |
| --- | --- | --- | --- |
|  |  | דן | דן |
|  |  | כדורגל | אופרה |
| דנה | כדורגל | 1,2 | 0,0 |
| דנה | אופרה | 0,0 | 2,1 |
ניתן לראות כי קיימים שני שיווי משקל נאש טהורים: כדורגל-כדורגל ואופרה-אופרה. בנוסף להם, קיימים שני שיוויי משקל נאש מעורבים:  \ (1/3,2/3) ו- \ (2/3,1/3) - כלומר, דן בוחר בכדורגל בהסתברות של  \ 2/3 ובאופרה בהסתברות של  \ 1/3 ודנה בוחרת הפוך. באופן זה, ללא תלות בבחירה של ה"שחקן" השני, הם יכולים להבטיח לעצמם תוחלת רווח של  \ 4/3.
הוכחת המשפט

הוכחת המשפט נעשית באמצעות משפט נקודת השבת של בראואר.
משפט נקודת השבת קובע כי לכל  \ f:S\rightarrow S רציפה ו-
 \ S\subset \mathbb {R} ^{n} קבוצה לא ריקה, קומפקטית וקמורה, יש ל־ \ f נקודת שבת.
נניח כי נתון המשחק הבא: במשחק יש  \ n שחקנים הממוספרים ב- \ i כאשר  \ i נע מ-1 עד  \ n, ולכל אחד מהם  \ m_{i} אסטרטגיות.
כעת, נסתכל על הקבוצה של כל האסטרטגיות המעורבות   \ S_{m_{1}}\times S_{m_{2}}\times ...\times S_{m_{n}}.
קל לראות כי זוהי קבוצה קומפקטית וקמורה ועל כן מקיימת את תנאי משפט נקודת השבת של בראואר.
נסמן    \ x_{j}^{i} - המשקל של הפעולה  \ j בהתפלגות  \ x^{i}.
נגדיר את  \ d_{j}^{i}=u_{i}(j,x^{-i})-u_{i}(x^{i},x^{-i}) להיות ההפרש בין ערך פונקציות התועלת של השחקן ה- \ i
בבחירת הפעולה  \ j במקום האסטרטגיה   \ x^{i} (כלומר, הרווח שמתקבל מהמעבר לאסטרטגיה  \ j).
כמו כן, נגדיר  \ max_{j}^{i}=max(d_{j}^{i},0).
כעת, נגדיר  \ k_{j}^{i}={\frac {x_{j}^{i}+max_{j}^{i}}{1+\sum _{j=1}^{n}max_{j}^{i}}}  נשים לב כי קיבלנו פונקציה רציפה ממרחב האסטרטגיות לעצמו.
לכן, ע"פ משפט נקודת השבת של בראואר, קיימת לה נקודת שבת.
נטען כי בנקודת השבת שקיבלנו מתקיים כי לכל  \ i,j, מתקיים כי  \ d_{j}^{i}\leq 0.
כלומר, לאף שחקן אין איך להשתפר מנקודה זו ולכן זוהי נקודת שיווי משקל.
ואכן, טענה זו מתקיימת, נוכיח בשלילה. נניח שקיימים  \ i,j כך ש- \ d_{j}^{i}>0 ואז נקבל סתירה לכך שזו נקודת שבת.
ראו גם

תורת המיקוח של נאש
ניטרה (מחוז)

מחוז ניטרה (בסלובקית: Nitriansky kraj, מבוטא ˈɲitrɪɐnski ˈkraj; בהונגרית: Nyitrai kerület) הוא אחד משמונה המחוזות של סלובקיה.
המחוז הוקם לראשונה בשנת 1923 ומשנת 1996 קיים בגבולותיו הנוכחיים. הוא מורכב משבע נפות ו-354 עיריות, מהן 16 בעלות מעמד של עיר. כלכלת האזור מתמקדת יותר בחקלאות, מאשר באזורים סלובקיים אחרים. ניטרה היא בירתה, העיר הגדולה ביותר, והמרכז התרבותי והכלכלי.
גאוגרפיה

מחוז זה שוכן בדרום-מערב סלובקיה, רובו בחלק המזרחי של שפלת הדנובה. הוא מחולק לשני אזורים: מישור הדנובה בדרום-מערב, עם החלק המזרחי של האי ז'יטני אוסטרוב (Žitný ostrov), וגבעות הדנובה בצפון, במרכז ובמזרח המחוז.
רכסי הרים הנכנסים לתוך המחוז הם: פובצ'קי אינובץ (Považský Inovec) בצפון-מערב, שם גם נמצאת הפסגה הגבוהה ביותר במחוז: ולקי אינובץ (Veľký Inovec). טריבץ' (Tribeč) צפונה מהעיר ניטרה, פוהרונסקי אינובץ (Pohronský Inovec) בצפון-מזרח וסטיאבניקה ורצ'י (Štiavnické vrchy) במזרח.
הנהרות העיקריים במחוז הם נהר ואה בדרום-מערב, נהר ניטרה בחלק המרכזי ומערבי של המחוז, נהר הרון במזרח ואיפל בדרום-מזרח.
מחוזות סלובקיה האחרים הגובלים במחוז ניטרה הם טרנצ'ין מצפון, באנסקה ביסטריצה במזרח, מחוז טרנבה במערב, ושלושה מחוזות הונגרים מחוז פשט// מדרום-מזרח, מחוז קומארום-אסטרגום בדרום ומחוז גיור-מושון-שופרון במערב.
דמוגרפיה

| שנה | אוכלוסייה | אחוז שינוי |
| --- | --- | --- |
| 1980 | 708,634 | - |
| 1991 | 716,846 | 1.2%+ |
| 2001 | 713,422 | 0.5%- |
| 2011 | 689,867 | 3.3%- |
| 2021 | 677,900 | 1.7%- |
צפיפות האוכלוסייה במחוז היא 106 תושבים לקמ"ר, קרובה מאוד לצפיפות האוכלוסייה הכללית בסלובקיה, 110 לקמ"ר.
הערים הגדולות במחוז הן ניטרה, קומארנו, נובה זמקי ולביצה. על פי מפקד האוכלוסין שנערך בשנת 2001, היו 713,422 תושבים במחוז, רובם סלובקים (68.3%), מיעוט הונגרי (27.6%) המרוכזים באזור הדרומי של המחוז ומהווים את הרוב באזור קומארנו. במחוז גם מיעוטים נוספים באחוזים קטנים: צ'כים וצוענים.
כלכלה ואקלים

העיר ניטרה היא העיר המרכזית במחוז. זהו המחוז החם ביותר באקלימו בסלובקיה ובזכות האקלים הנוח משגשגים בו גידולי חיטה, שעורה וירקות. התעשיות הבולטות במחוז הן: תעשיית המזון, עם מבשלות בירה בטופולצ'אני, בניטרה ובהורבאנובו. בתחום החרושת פועל מפעל למקררים בז'לאטה מוראבצ'ה (Zlaté Moravce), מספנות בקומארנו ותחנת כוח גרעינית במוצ'ובצה.
הערות שוליים

↑  SLOVAKIA: Regions and Major Cities. Citypopulation
↑  "Statistic of Slovak places by Dušan Kreheľ – Export". נבדק ב-2021-07-05.
↑  POPULATION AND HOUSING CENSUS 2001 - Tab. 3a
| --- | --- |
בקרת זהויות :  BnF: cb120854639 (data)  GND: 1059955334  MusicBrainz: 4c223d65-0cb6-4279-8d0b-c99ec4b4341b  NKC: xx0122417 
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
נולן ג'רארד פאנק

| --- | --- |

 לידה:  28 ביולי 1986 (בן 38) ונקובר, קולומביה הבריטית, קנדה
 מדינה:  ארצות הברית
 תקופת הפעילות:  מ-2001
 עיסוק:  שחקן קולנוע, שחקן טלוויזיה, דוגמן, זמר, רקדן
 פרופיל ב-IMDb
 
נולן ג'רארד פאנק (באנגלית: Nolan Gerard Funk; נולד ב-28 ביולי 1986) הוא שחקן, דוגמן וזמר קנדי.
קורות חיים

נולן ג'רארד פאנק נולד בוונקובר, קולומביה הבריטית שבקנדה.
קריירה

בשנת 2001 קיבל את תפקידו הראשון כאשר גילם ילד בשם ריאן בסדרת המדע-בדיוני "שבעה ימים" של רשת UPN.
בשנת 2003, השתתף בסרט גיבורי העל "אקס-מן 2" בבימויו של בריאן סינגר. כמה שנים לאחר מכן השתתף בסרטים "בלתי נראה 2", "ספקטקיולר!", "שכול" ו"טריפל דוג". בשנת 2007, קיבל מועמדות בטקס פרס ליאו על תפקידו בסדרת הנעורים הקנדית "Renegadepress.com".
בשנת 2008 השתתף בווידאו קליפ לשיר "Stay My Baby" של מירנדה קוסגרוב. ב-12 בינואר 2009, הופיע לראשונה בהארד-רוק קפה שבניו יורק. את קריירת השירה שלו החל בסדרת הטלוויזיה "Glee".
בשנת 2012, השתתף בסרט האימה "הבית בקצה הרחוב". מאוחר יותר השתתף בעונה השלישית של סדרת הטלוויזיה "אוקוורד" ברשת MTV.
בדצמבר 2013, נודע כי פאנק יהיה הדוגמן הראשי של ורסצ'ה, בקמפיין אשר התקיים כמה חודשים לאחר מכן.
בשנת 2017 לוהק לתפקיד טייסון קאראן בסרט האימה "מת או חובה". הסרט יצא לאקרנים ב-13 באפריל 2018.
בשנת 2020 גילם את אחת הדמויות הראשיות בעונה הראשונה של הסדרה הקומית "הדיילת" המבוססת על הרומן משנת 2018 בעל אותו השם מאת כריס בוהאליאן; ושודרה לראשונה ב-HBO Max ב-26 בנובמבר 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | אקס-מן 2 | ילד |  |
| 2006 | בלתי נראה 2 | ג'וש |  |
| 2008 | Deadgirl | דווייר |  |
| 2010 | שכול | ויליאם |  |
| 2010 | טריפל דוג | טוד |  |
| 2012 | הבית בקצה הרחוב | טיילר ריינולדס |  |
| 2013 | Evidence | טיילר מוריס |  |
| 2013 | לילות פורנוגרפיים | ראיין |  |
| 2013 | רידיק | לונה |  |
| 2014 | WildLike | טומי |  |
| 2016 | American Romance | ג'ף מדיסון |  |
| 2017 | שוב שלום | לס |  |
| 2018 | מת או חובה | טייסון קאראן |  |
| 2019 | ברלין: סיפור אהבה | ניקו |  |
| 2022 | הלילה הארוך | ג'ק קאבוט |  |
| TBA | Raptus | רפטוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | שבעה ימים | ריאן | פרק: "The Brink" |
| 2002 | מפגשים | אריק קרופורד הצעיר | פרק: "High Hopes" |
| 2003 | רומיאו! | בוקר | פרק: "Minimum Cool" |
| 2004–2006 | renegadepress.com | בן ללונד | 7 פרקים |
| 2004 | ישנן בנות | מלקולם | פרק: "Losing It" |
| 2005 | סמולוויל | זאק גרינפילד | פרק: "Krypto" |
| 2006 | Killer Instinct | אלן האריס | פרק: "While You Were Sleeping" |
| 2006 | החצי האפל | ג'ייק פיליפס | פרק: "Independence Day" |
| 2006 | Alice, I Think | דניאל פאקוורת' | פרק: "Wise Womyn" |
| 2006 | על טבעי | ג'ייק טאנר | פרק: "Croatoan" |
| 2006 | A Girl Like Me: The Gwen Araujo Story | מייקל מגידסון | סרט טלוויזיה של Lifetime |
| 2006 | The Obsession | ג'סי שרמן | סרט טלוויזיה של Lifetime |
| 2007 | My Name Is Sarah | קיט | סרט טלוויזיה של Lifetime |
| 2007 | חייזרים באמריקה | טוד פאלאדינו | 5 פרקים |
| 2009 | שקר לי | דן | פרק: "Pilot" |
| 2009 | קאסל | ברנדון | פרק: "Hedge Fund Homeboys" |
| 2009 | ספקטקיולר! | ניקו | סרט טלוויזיה של ניקלודיאון |
| 2010 | מחסן סודי 13 | טוד | 4 פרקים |
| 2010 | דטרויט 1-8-7 | טרבור אלקין | פרק: "Déjà Vu/All In" |
| 2010 | הלקטס | אמ.סי פטי | פרק: "Think Twice Before You Go" |
| 2010 | Jack's Family Adventure | דרק ויקארי | סרט טלוויזיה של הולמרק |
| 2012–2013 | Glee | האנטר קלרינגטון | 4 פרקים |
| 2013–2015 | אוקוורד | קולין ג'נינגס | 16 פרקים |
| 2014 | PopFan | חאבייר | 4 פרקים |
| 2014–2016 | החץ | קופר סלדון / האח איי | 3 פרקים |
| 2016 | Signed, Sealed, Delivered: One in a Million | גרהאם | סרט טלוויזיה של הולמרק |
| 2017 | קוונטיקו | דניאל שארפ | פרק: "ZRTORCH" |
| 2017 | תופסת | טרוי | 3 פרקים |
| 2017 | אנשים לבנים יקרים | אדיסון | 2 פרקים |
| 2017 | המפענחת: פשעים חמורים | סת' לנדון | 4 פרקים |
| 2018 | מקביל | עיני מלאך | 5 פרקים |
| 2018 | גברת מייזל המופלאה | ג'וש | 2 פרקים |
| 2019 | לא יכולה בלי זה | אנדרו גולדינג | 2 פרקים |
| 2020 | הדיילת | וון | תפקיד ראשי (עונה 1); 8 פרקים |
| 2022 | המסלול לשותפות | דן פאלון | תפקיד ראשי; 10 פרקים |